Bayan ruwa ya sauka nan take kasa zata tsosa daga nan kuma sai ta kumbura, saboda haka duk wata kwayar tsiro itama sai ta kumbura sakamakon ruwanda ta tsotsa cikin ikon Allah sai kaga an wayi gari tsirai iri-iri sun cika ko'ina a sararin duniya abin gwanin ban sha'awa. Hakika ruwa shine ginshikin duk wata halitta mai rai a doron kasa kowacce halitta tana bukatar ruwa, musamman dan Adam yana amfanuwa da ruwa ta haanyoyi da dama wanda bazai yiwu a iya kididdige amfanin da ruwa keyiwa da Adam ba, tsarki ya tabbata ga Allah mahaliccin ruwa domin amfanin bayinsa.